kardosdrur/scandi-wiki huggingface dataset:
Kong Svends Høj (Lolland)

Kong Svends Høj er en jættestue på det nordvestlige Lolland umiddelbart nord for Pederstrup. Kammeret i højen er 12,5 m langt og det er dermed Danmarks næstlængste jættestue kun overgået af en jættestue ved Listrup på Falster. Det er en af de mest kendte jættestuer i Danmark.

Beskrivelse 

Kong Svends Høj er omkring 21 meter lang og 15 meter bred, hvilket er særligt, da højene omkring jættestuer normalt er runde.

Jættestuen er bygget omkring 3200 f.kr. under Tragtbægerkulturen og består af 17 bæresten og 6 dæksten. Der er mindst ti eksempler på såkaldte tvillingesten, som er store sten, som er blevet kløvet og sat overfor hinanden som bærende konstruktion. Rundt om jættestuen er stillet i alt 42 store randsten hvoraf de største er op mod fire meter høje.

Det er den eneste tilbageværende jættestue af en gruppe på i alt 8 jættestuer og dysser.

Udgravninger 

Den tidligt kendte udgravning foregik i 1780 og blev foretaget af grev Christian Ditlev Frederik Reventlow, der ejede Pederstrup og de omkringliggende jorde og som senere blev gehejmstatsminister. Der blev hovedsageligt fundet dyre- og menneskeknogler samt enkelte ravperler og der blev udført opmålinger og skrevet en rapport over udgravningen. Udgravningen foregik sammen med den teologistuderende Friederich Münter, der oprettede Oldsagskommissionen og Nationalmuseet. 

I 1876 besøgte historikeren og arkæologen Conrad Engelhardt højen og udførte en mindre udgravning og fandt bl.a. fragmenter fra ravperler. Magnus Petersen udførte tegninger af højen ved samme lejlighed. Kong Svends Høj blev fredet i 1924.

Nationalmuseet udgravede højen i 1941-42 under ledelse af Thorkild Ramskou og Julis Raklev. Først under denne udgravning fandt man indgangen til højen i 1942. Mod sædvane er den anbragt i den vestlige side af højen, hvilket er atypisk for jættestuer, der oftest har indgangen placeret mod øst. Kammeret blev tømt for jord, højen blev ryddet for træer og buske og flere væltede randsten blev genrejst.

Der er også udført en udgravning i 1973.

Den seneste udgravning er foretaget i 1991 og blev udført af Nationalmuseet i samarbejde med Skov- og Naturstyrelsen og her blev der fundet rester af i alt 35-40 lerkar, der var fordelt på begge sider af indgangen. Lerkarrene var sandsynligvis offergaver med mad til den afdøde. Man fandt også 15 flinteknive. Desuden fandt man ud af at gulvet i kammeret var dækket af et lag af hvidbrændt flint oven på sandstensfliser. Under denne udgravning blev der også foretaget en restaurering af højen, hvor randstenene blev genrejst.
Under denne udgravning fandt man også ardspor under gulvet, der indikerer at man har bygger jættestuen oven på et landbrugsareal.

Galleri

Kildehenvisninger

Litteratur 

Dehn, T. et.al. 1992. Kong Svends Høj. Nationalmuseets Arbejdsmark 1992. København. (s.79-93)
Jensen, J. 2001. Danmarks Oldtid - Stenalder 13.000-2.000 f.Kr. Gyldendal. (s.366-383)

Referencer

Eksterne henvisninger 

Nordiske gravhøje
Fredede bygninger, konstruktioner og anlæg i Lolland Kommune
Stenalderstensætninger i Danmark
Jættestuer i Danmark
Kong Svends Høj

Kong Svends Høj kan henvise til flere artikler
 Kong Svends Høj (Lolland)
 Kong Svends Høj (Egedal)
Guy Berryman

Guy Rupert Berryman (født 12. april 1978 i Kirkcaldy, Skotland) er en skotsk musiker, producer og sanger som er kendt som bassist i bandet Coldplay.

Eksterne henvisninger 

 
 

Musikere fra Skotland
Sangere fra Skotland
Coldplay
Akseltorv (Kolding)

Akseltorv er et meget gammelt torv, der ligger centralt i Kolding. På torvets vestside har Kolding Rådhus stået siden 1500-tallet.

Akseltorv har siden middelalderen været centrum for byens handel. Navnet Akseltorv kommer af navnet vognaksel, og betyder noget i retning af "stedet hvor varer sælges fra vogn".

På torvets sydside står det fredede bindingsværkshus Den Borchske Gård fra 1595.

Litteraturhenvisning
 Kolding i det tyvende århundrede, bind 1-3.
 Eliassen, P. Det gamle og nyere Kolding. bind 2.

Torve og pladser i Danmark
Gader i Kolding
Carl Weigert

Carl Weigert (født 19. marts 1845 i Münsterberg, Schlesien, død 5. august 1904 i Frankfurt a. M.) var en tysk histolog og bakteriolog.

Weigert var assistent hos Waldeyer, Lebert og Cohnheim. Han blev professor i Leipzig 1879 og overflyttedes til Frankfurt som professor i patologisk anatomi. Den histologiske teknik skylder Weigert uhyre meget, således bakteriefarvningen i snit ved hjælp af basiske anilinfarver (1875), nervesystemets 
differentialfarvning ved syrefuchsin (1882) og den elektive farvning af neuroglia (1890—95), men også hans patologisk-anatomiske studier over koppesygdommen (1874—75), over krup og difteritis (1877), i hvilke sidste læren om koagulationsnekrosen fremsattes, over den Brightske syge og over venetuberklerne og den tuberkuløse blodinfektion (miliærtuberkulosen) bragt i sin tid nye synspunkter og ikke uvæsentlige fremskridt.

Kilder 

 

Anatomer fra Tyskland
Patologer
Ansatte ved Leipzigs Universitet
Tyskere i 1800-tallet
Personer fra Schlesien
Salmonsens
Goudi Olympic Complex

Goudi Olympic Complex er et sportscentrum i Athen, Grækenland. Det var bygget til to af sportsgrenene op til Sommer-OL 2004. Stadionet kan rumme op til 4.000 tilskuere. I dag bliver det benyttet til store teaterproduktioner, som f.eks. West Side Story og Romeo og Julie)

Referencer 

Sommer-OL 2004
Lykkens Tempel

Lykkens Tempel blev malet til overhofmarskal Johan Bülow af Nicolai Abildgaard i 1785 på en kaminskærm, som stod i hofmarskallens forgemak på Christiansborg Slot. Titlen og dermed grundlaget for motivet stammer fra Johannes Ewalds Lykkens Tempel. En Drøm fra 1764, hvortil Abildgaard ca. 1779 havde skitseret en illustration (Den Kongelige Kobberstiksamling). Skærmen findes nu på Det Nationalhistoriske Museum på Frederiksborg Slot.

Motivet er en trappe op til lykkens tempel "Templum Fortunæ". Trappen flankeres af to statuer, freden, La Paix og beskytteren, La Protection, oprindeligt malet af Rafael. På hver side af trappen er huller i muren, hvor folk trænger ind, mens selve trappen har uheldige på vej ud - en falder ned ad trappen. Ved trappens venstre side (set fra beskueren) sidder en kvinde. Måske fru Justitia.. Over hende hænger tre masker på muren. Allerøverst ses et Medusa-ansigt.

Litteratur 
 Else Kai Sass, Lykkens Tempel – Et maleri af Nicolai Abildgaard, Christian Ejlers' Forlag 1986. .

Kilder 
 Nicolai Abildgaards biografi i Den Store Danske

Malerier fra 1785
Malerier af Nicolai Abildgaard
Agios Kosmas Olympic Sailing Centre

Agios Kosmas Olympic Sailing Centre var der, hvor sejlsportaktiviteterne foregik under Sommer-OL 2004 i Athen, Grækenland.  Centeret var placeret ca. 4 mil væk fra indre Athen, langs kysten. Det blev officielt åbnet d. 2. august 2002, et par uger før olympiaden. Dog var der på stadionet både testarrangementer i 2002 og i 2003. Det har en kapacitet på 1.600. 

Efter olympiaden blev sejlsportscenteret overtaget af den private sektor, Seirios AS, og det vil senere blive en marina med 1.000+ yachter, en del af den opblomstrende kyst.

Referencer 

Sommer-OL 2004
Athen
Longan-slægten

Longan ((Dimocarpus) fra kinesisk 龙眼, lóngyǎn, der direkte oversat betyder drageøjne) er en slægt med ca. 20 arter, der er udbredt i Kina, Sydøstasien, Indonesien, Ny Guinea og Australien. Det er store, stedsegrønne træer med finnede blade. De enkelte blomster er uanselige, men da de er samlet i store klaser, ses de alligevel let. Frugten er en oval stenfrugt med en enkelt, sort kerne, saftigt og hvidt frugtkød og en tynd, rød eller orange hud.

Træet bærer frugter på samme tidspunkt som litchi. Det har navnet fordi frugterne ligner øjne. Når man skræller den er frugten rund og hvid, med en sort sten i midten der ligner en pupil.

 Longan (Dimocarpus longan)

 Dimocarpus australianus
 Dimocarpus confinis
 Dimocarpus dentatus
 Dimocarpus foveolatus
 Dimocarpus fumatus
 Dimocarpus gardneri
 Dimocarpus yunnanensis

Referencer 
Eksotiske frugter 

Sæbetræ-familien
Queen Elizabeth Olympic Park

Queen Elizabeth Olympic Park er et nyt idrætsanlæg, opført i forbindelse med Sommer-OL 2012 i Stratford, London, England. Parken blev udformet af EDAW Consortium (med EDAW og Buro Happold), i samarbejde med Arup og WS Atkins PLC.

Eksterne henvisninger 

Idrætsanlæg anvendt under sommer-OL 2012
Etableret i 2012
Medway (borough)

Medway eller Medway Towns er et sammenhængende byområde og et selvstændigt forvaltningsområde (et 'unitary authority') i det ceremonielle grevskab Kent.

Medway ligger omkring 50 km sydøst for London. Kommunen består af byerne Rochester, Chatham, Gillingham og Strood samt nogle omkringliggende landsbyer. Fra Henry VIIIs tid og frem til 1984 havde Royal Navy værft i området - hvilket gjorde det til genstand for Slaget ved Medway under Den anden engelsk-hollandske krig 1664-67. 

Kommunen er opkaldt efter floden Medway. Indbyggertallet var i 2014 på 274.015..

I 1998 blev Medway et 'unitary authority' (en 'enhedslig myndighed'), som er uafhængig af det administrative grevskab Kent.

Noter 

Enhedslige myndigheder i Sydøstengland
Kosterreglen

Kosterreglen er en måleregel for de svenske spidsgattede sejlbåde kaldet Kosterbåde efter Kosterøerne på Sveriges nordlige vestkyst. De oprindelige fiskerbåde blev i 1930 beskrevet i henhold til en regel for sejlbåde efter Kosterregelen som grundlag for den efterfølgende bygning af spidsgattede fritidsbåde.

Initiativet til at vedtage Kosterregelen er i høj grad bådkonstruktør Arvid Laurins engagement. Alle hans konstruktioner er også fastholdt i det stramme traditionelle rammeværk af Kosterreglen med den undtagelse, at der blev givet dispensation for det såkaldte hvaldæk, som er hans kendetegn.

Her gengives Kosterreglen, som den kan findes på Svenska Kosterförbundets hjemmeside (oversat til dansk): "I samarbejde med Nisse Dunér fra SS Fram, kan vi her gengive "Koster Reglen:"
 Kosterbåden er en spidsgatter. Dvs. at hækken er skarp eller rundet med et udvendigt hængslet ror
 Stævnen skal være lige eller vinklet med maksimalt 60 grader
 Konstruktionen af trækølen, stævnen, hækken, spanterne etc. skal være stærkt bygget
 Ballastkølen skal være af jern og løbe i næsten hele trækølens længde
 Undervandsskrogets linjer skal være lige eller moderat konvekse (ikke konkave)
 Mastens længde må ikke overstige 3 gange længden af bommen

Der tillades kun få undtagelser for reglerne ovenfor f.eks. L38, som ikke overholder regel nummer 5 og nogle få både med blykøle (Regel nummer 4).
På den anden side er reglen også blevet skærpet ved kun at give dispensation til Laurins kosterbåde, designet med et “hvaldæk”.
Disse undtagelser tillades, da disse både på anden måde følger Arvid Laurins fortolkning af kosterbåden og derfor synes at være naturlige “medlemmer af familien.”
Dette skal dog ikke opfattes som et forsøg på at diskutere Koster Reglens validitet!"

Selvom bådtypen spidsgatter helt korrekt betegnes som en "spetsgatter" på svensk, så kaldes den en "Kosterbåt" i folkemunde.

Eksterne henvisninger 
 Mere omKosterreglen på Segelsällskapet Frams hjemmeside

Skibsteknik
International Cities of Refuge Network

International Cities of Refuge Network (ICORN) er en international organisation, med hovedsæde i den norske by Stavanger, der sørger for, at forfattere, der af politiske årsager har problemer med myndighederne i deres hjemlande, kan få to års ophold i en by, der er tilmeldt ordningen - en såkaldt friby. I denne periode sørger værtsbyen for, at forfatteren kan udføre sit arbejde i såvel politisk som økonomisk sikkerhed. Hver værtsby har kun én forfatter ad gangen. Organisationen giver således disse forfattere en ytringsfrihed de ikke har i deres hjemlande.

Organisationen har eksisteret som netværk siden 2006 og som organisation med stiftende generalforsamling i 2009. Norge har dog haft en fribyordning siden årtusindeskiftet, mens den første danske friby kom i 2010, to år efter, at det ved lov blev vedtaget, at danske kommuner kunne tilbyde husly til disse forfattere, hvor de skal stille en bolig til rådighed, samt give dem adgang til økonomisk hjælp, sundhedsydelser, biblioteker og sprogundervisning. I Danmark er Aarhus Kommune, Frederiksberg Kommune, Odense Kommune, Fanø Kommune og senere Københavns Kommune værtsbyer for en forfatter. I de norske byer Stavanger, Trondhjem, Kristiansstad og Oslo har der været forfattere fra Zimbabwe, Yemen, Tjetjenien og Iran.

Værtsbyer 
Følgende byer eller områder er nuværende eller kommende værtsbyer.

Referencer 

Internationale organisationer
Litteratur
Etableret i 2006
Etableret i 2009
Klassefesten 2 - Begravelsen

Klassefesten 2 - Begravelsen er en dansk komediefilm fra 2014. Filmen har Nikolaj Kopernikus, Anders W. Berthelsen og Troels Lyby i hovedrollerne. Den er efterfølgeren til Klassefesten fra 2011. Filmen blev den næstmest sete i 2014.

Handling 
Thomas skal giftes, og Andreas har arrangeret et brag af en polterabend.

Men et dødsfald under Thomas' polterabend sender de tre afsted på en bemærkelsesværdig tur mod en begravelse, de ikke bliver set særlig meget op til for. Speeddating, utroskab og nærdødsoplevelser kommer på spil.

Medvirkende 
Nikolaj Kopernikus, Anders W. Berthelsen og Troels Lyby genoptog deres roller fra den første film.

Modtagelse 
Filmen fik en lunken modtagelse af anmelderne, men alligevel havde mere end 210.000 mennesker set filmen efter den første uge, hvilket gjorde den til den fjerdebedste åbningsweekend for en dansk film i 10 år efter Klovn - The Movie, Kvinden i buret og Jagten.

Filmen blev den næstmest sete i 2014 lige efter Fasandræberne.

Referencer

Eksterne henvisninger 

Komediefilm fra Danmark
Danske film fra 2014
Dansksprogede film
York ærkebispedømme

York ærkebispedømme er nummer to i Den engelske kirkes hierarki, placeret lige efter Canterbury Ærkebispedømme.

Historie  
Yorks historie som bispesæde går længere tilbage end Canterburys. Allerede i 314 blev byen nævnt som et bispesæde under navnet Eborus. Men dette romerske bispedømme faldt bort i 625.

I 631 blev bispedømmet genoprettet. Nu som metropolitanærkebispedømme. 

Det var en tid strid mellem York og Canterbury om, hvem der skulle have den højeste rang. Det blev til sidst bestemt, at Canterbury skulle være først, men at ærkebiskopperne af Canterbury skulle indsættes af ærkebiskoppen af York. 

I 1559 blev den sidste katolske ærkebiskop af York afsat. Den første anglikanske biskop blev indsat i 1561.

I dag  

Ærkebiskoppen er leder af Kirkeprovinsen York, som omfatter Isle of Man samt den nordlige tredjedel af England. 

Ærkebispen af York er titulær Primas af England (Primate of England), mens ærkebiskoppen af Canterbury er Primas af hele England ("Primate of All England") 

I kraft er sit embede (ex officio) er ærkebispen af York født medlem af det britiske overhus. 

Ærkebispen bor i Bishopthorpe Palace ved floden Ouse lidt syd for York. Domkirken i York er stiftets hovedkirke. 

Anglikanske bispedømmer
Yorkshire
Golden Set

Golden Set (dansk: gyldet sæt) er et tennis-sæt, der bliver vundet uden at modstanderen vinder et eneste point, dvs. at vinderen vinder 24 bolde i træk. 

Kun fem professionelle tennisspillere er registreret for at have vundet et "golden set";

Tæt på 

I en kamp mod Amy Frazier i 2006, servede Jaroslava Sjvedova foran 5-0 i partier og 40–0, blot et point fra et "golden set", da hun lavede en dobbeltfejl. Sjvedova tabte kampen 6–1, 0–6, 0–6. Seks år senere, i Wimbledon-mesterskaberne 2012, blev hun den første, som vandt et "golden set" i en grand slam-turnering.

Noter 

Tennis
Samtgemeinde Isenbüttel

Samtgemeinde Isenbüttel er et amt (Samtgemeinde) i den sydlige del af Landkreis Gifhorn i den tyske delstat Niedersachsen. Det ligger cirka 4 km sydøst for Gifhorn. Administrationen ligger i byen Isenbüttel.

Geografi 
Samtgemeinde Isenbüttel ligger på Papenteich der er en højde mellem Harzen og Heide og støder mod nordvest til byen Wolfsburg. Andre byer i nærheden er Gifhorn og Braunschweig.

I den nordlige del af området løber Allerkanal i øst-vestlig retning.

Inddeling 
I Amtet ligger kommunerne (indbyggertal pr 31. december 2012) :
 Calberlah (5.072)
 Isenbüttel (6.320)
 Ribbesbüttel (2.071)
 Wasbüttel (1.858)

Eksterne kilder/henvisninger 

 Amtets websted
Isenbüttel

Isenbüttel er en kommune i Landkreis Gifhorn i den tyske delstat Niedersachsen. Den ligger midt i amtet (Samtgemeinde) Isenbüttel, omkring 6 km sydøst for Gifhorn, og 20 km nord for Braunschweig.

Geografi 

Isenbüttel ligger på højden Papenteich ved floden Hehlenriede.
Isenbüttel af tre bydele: hovedbyen, og landsbyerne Bornsiek og Tankumsee. Tankumsee var oprindelig anlagt som rekreationsområde med campingplads ved søen, men nu er der også boliger.

Eksterne kilder/henvisninger 

 Amtets websted
1,3,3,3-Tetrafluoropropen

C3H2F4 (Tetraflourpropen)- 1,3,3,3-Tetrafluoro-1-propene (CHF=CHCF3, [molmasse 114.04 g mol−1] er en kemisk forbindelse, som kan finde anvendelse som kølemiddel i klimaanlæg eller som drivgas. Som kølemiddel er tetraflourpropen kendt under navnet HFO-1234ze. Kølemidlet er relativt nyt, meget miljøvenligt og er udset til at afløse kølemidlet HFC-134a, 1,1,1,2-Tetrafluoroethane. Tetraflourpropen har et GWP "Global-warming potential" på 6.
Ifølge Montreal-protokollen skal kølemidler indeholdende CFC udfases og erstattes af stoffer som yder et mindre bidrag til nedbrydning af ozonlaget. HFO-1234ze er som kølemiddel oplagt som erstatning for HFC-134a. HFO-1234ze kan i de fleste applikationer erstatte HFC-134a direkte som kølemiddel.

Referencer 

Kemiske forbindelser
Julius Cohnheim

Julius Friedrich Cohnheim (født 20. juli 1839 i Demmin i Pommern, død 14. august 1884 i Leipzig) var en tysk læge, far til Otto Cohnheim.

Efter at have studeret ved forskellige tyske universiteter blev han 1864 assistent hos Virchow. 1867-72 var han professor i almindelig patologi og patologisk anatomi i Kiel, 1872-78 professor i de samme fag i Breslau og fra 1878 til sin død professor i almindelig patologi og direktør for det patologiske institut i Leipzig.

Cohnheim var den første, der anvendte frysning af væv for at kunne undersøge dem friske uden hærdning. Af stor betydning var hans påvisning af de hvide blodlegemers udtræden af blodkarrene ved betændelse, idet han derved godtgjorde, at puslegemerne væsentligst er hvide blodlegemer og ikke opståede ved en deling af bindevævscellerne.

Af hans arbejder handler de vigtigste om betændelse, om embolier og om tuberkulose. Den sikre metode til påvisning af tuberkulose ved
indpodning i en kanins forreste øjenkammer skyldes Cohnheim i forbindelse med den danske bakteriolog C.J. Salomonsen. Cohnheims samlede afhandlinger, ledsagede af en biografi, er udgivne af Ernst Leberecht Wagner (Leipzig 1885).

Kilder 

 

Læger fra Tyskland
Tyskere i 1800-tallet
Salmonsens
Jøder fra Tyskland
Ansatte ved Kiels Universitet
Ansatte ved Leipzigs Universitet
Dai Ki Haku

Dai Ki Haku er en dansk kampkunstform grundlagt og udviklet i 1983 af dansker Shihan Kurt Ørum.

Dai Ki Haku er japansk og betyder "den indre krafts yderste udstråling".

Dai Ki Haku deltager ikke i konkurrencer og turneringer.

Dai Ki Haku indeholder bl.a. elementer fra andre kampkunstformer, f.eks. judo og karate.

Dai Ki Haku bygger på effektivitet, hurtighed, kvalitet, nærvær og opmærksomhed.

Undervisningsformen i Dai Ki Haku er opbygget omkring den enkelte elevs kunnen, niveau, styrker og svagheder. Der undervises i små grupper.

Referencer 

Etableret i 1983
Kampsport i Danmark
H.D. Lind

Hans Daniel Lind (født 17. juli 1847 i Nyboder i København, død 25. januar 1924 samme by) var en dansk præst og maritim forfatter. 

Lind, hvis far var snedkermester på orlogsværftet, fik allerede i sin barndom interesse for marinen og dens historie; 1865 blev han student fra Det von Westenske Institut, 1871 cand. theol., tre år senere ansattes han som kateket ved Sankt Johannes Kirke i København og blev senere sognepræst til Skelby og Gunderslev på Sjælland. Ved siden af sin præstegerning har Lind udfoldet en ret betydelig virksomhed som forfatter af maritime historiske værker, der alle bærer præget af grundighed og en levende interesse for emnerne; fra hans hånd foreligger således Nyboder og dets Beboere, især i ældre Tid (1882), Christian IV og hans Mænd paa Bremerholm (1889), Kong Frederik III's Sømagt (1896) og Fra Kong Frederik II's Tid (1902). Foruden disse bøger har Lind skrevet talrige artikler historiske tidsskrifter.

Kilder

Eksterne henvisninger 
 
 H.D. Lind på Dansk Forfatterleksikon

Præster fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Salmonsens
Søfartshistorikere fra Danmark
Personer i Dansk Biografisk Leksikon
Personer i Kraks Blå Bog (afdøde)
P.E. Lind

Peter Engel Lind (8. april 1814 på Christianshavn - 19. februar 1903 på Frederiksberg) var en dansk gejstlig.

Lind blev student 1831 fra Borgerdydskolen på Christianshavn, cand. theol. 1837, lic. theol. 1839, 1844-55 var han fængselspræst ved fængslet på Christianshavn, derefter sognepræst og 1875-88 biskop over Aalborg Stift. 1879 blev han æresdoktor i teologien. Lind arbejdede meget på fængselsvæsenets område, men udgav også flere teologiske skrifter, navnlig Kristendommens Indflydelse paa den sociale Forfatning fra dens Stiftelse til Justinian (1852). Fremdeles har Lind skrevet nogle skønlitterære skrifter og været medredaktør af Borgervennen (1850-54) og Ugeskrift for den evangeliske Kirke i Danmark (1853-54).

Han blev Ridder af Dannebrogordenen 1875, Dannebrogsmand 1878, Kommandør af 2. grad 1883 og af 1. grad 1888.

Lind blev gift 22. marts 1848 i Holmens Kirke med Agnes Lund (3. juli 1827 i København - 23. april 1910 sammesteds), datter af professor, senere etatsråd J.L. Lund (1777-1867) og Augusta Lorentz (1797-1871).

Kilder 
 

Biskopper over Aalborg Stift
Kirkehistorikere fra Danmark
Faglitterære forfattere fra Danmark
Dansksprogede forfattere fra Danmark
Æresdoktorer ved Københavns Universitet
Danskere i 1800-tallet
Personer fra København
Redaktører fra Danmark
Personer i Dansk Biografisk Leksikon
Kommandører af 1. grad af Dannebrog
Studenter fra Københavns Åbne Gymnasium